รัฐบาลไทย-ข่าวทำเนียบรัฐบาล-ปลัดกระทรวงมหาดไทย นำประชาชนจิตอาสาจังหวัดพะเยา ร่วมกิจกรรมจิตอาสาปลูกป่า 200,000 ต้น ตามโครงการรวมพลังแผ่นดิน "แม่ใจ รักษ์ดิน" Road to World Soil Day เส้นทางสู่วันดินโลก
วันจันทร์ที่ 7 สิงหาคม 2566
07/08/2566
ปลัดกระทรวงมหาดไทย นําประชาชนจิตอาสาจังหวัดพะเยา ร่วมกิจกรรมจิตอาสาปลูกป่า 200,000 ต้น ตามโครงการรวมพลังแผ่นดิน "แม่ใจ รักษ์ดิน" Road to World Soil Day เส้นทางสู่วันดินโลก
ปลัดมหาดไทย นําประชาชนจิตอาสาจังหวัดพะเยา ร่วมกิจกรรมจิตอาสาปลูกป่า 200,000 ต้น ตามโครงการรวมพลังแผ่นดิน "แม่ใจ รักษ์ดิน" Road to World Soil Day เส้นทางสู่วันดินโลก มุ่งมั่นปลุก Passion ให้พี่น้องประชาชนร่วมทําความดีด้วยจิตอาสาในทุกที่ทุกเวลาเพื่อโลก
ปลัดกระทรวงมหาดไทย นําประชาชนจิตอาสาจังหวัดพะเยา ร่วมกิจกรรมจิตอาสาปลูกป่า 200,000 ต้น ตามโครงการรวมพลังแผ่นดิน "แม่ใจ รักษ์ดิน" Road to World Soil Day เส้นทางสู่วันดินโลก มุ่งมั่นปลุก Passion ให้พี่น้องประชาชนร่วมทําความดีด้วยจิตอาสาในทุกที่ทุกเวลาเพื่อโลกที่น่าอยู่ของทุกคน
วันนี้ (7 ส.ค. 2566) นายสุทธิพงษ์ จุลเจริญ ปลัดกระทรวงมหาดไทย เปิดเผยถึงการจัดกิจกรรมจิตอาสาปลูกป่า 200,000 ต้น ตามโครงการรวมพลังแผ่นดิน "แม่ใจ รักษ์ดิน" Road to World Soil Day เส้นทางสู่วันดินโลก ณ ศูนย์พัฒนาราษฎรบนพื้นที่สูงปางปูเลาะ หมู่ 13 ตําบลศรีถ้อย อําเภอแม่ใจ จังหวัดพะเยา โดยได้รับความร่วมมือจากส่วนราชการ หน่วยงานภาครัฐ ภาคเอกชน กํานัน ผู้ใหญ่บ้าน สมาชิกชมรมกํานันผู้ใหญ่บ้าน ผู้นําชุมชนจากพื้นที่ต่าง ๆ ของอําเภอแม่ใจ รวมทั้งภาคีเครือข่ายทั้ง 7 ภาคีเครือข่าย และประชาชนจิตอาสาในพื้นที่ ได้มาร่วมทํากิจกรรมปลูก "ต้นนางพญาเสือโคร่ง" ที่สนามโรงเรียนเก่าบ้านบางปูเลาะ และบริเวณบ้านผาแดง เพื่ออนุรักษ์ทรัพยากรธรรมชาติ ฟื้นคืนผืนป่าและเพิ่มพื้นที่สีเขียวให้กับประเทศไทย
นายสุทธิพงษ์ จุลเจริญ ปลัดกระทรวงมหาดไทย กล่าวว่า กิจกรรมจิตอาสาปลูกป่า 200,000 ต้น ตามโครงการรวมพลังแผ่นดิน "แม่ใจ รักษ์ดิน" Road to World Soil Day เส้นทางสู่วันดินโลกครั้งนี้ จัดขึ้นเพื่อเป็นการแสดงออกถึงการหวงแหนรักษาทรัพยากรธรรมชาติ การอนุรักษ์ป่าต้นน้ํา และเป็นการสร้างความตระหนักรู้ถึงการฟื้นคืนความอุดมสมบูรณ์ให้กับโลกของเรา อีกทั้งยังทําให้ประชาชนทุกคนได้ตระหนักต่อการเปลี่ยนแปลงของสภาพอากาศของโลก (Climate Change) รวมทั้งภาวะโลกร้อน และยังเป็นการปลุก Passion ให้ทุกคนลุกขึ้นมาทําสิ่งที่ดี "แก้ไขในสิ่งที่ผิด" ร่วมกัน Change for Good เปลี่ยนเพื่อสิ่งที่ดียิ่งขึ้นเพื่อให้โลกใบนี้กลับมาน่าอยู่ดังเดิม โดยใช้กระบวนการมีส่วนร่วมของคนในชุมชนมาร่วมกันปลูกต้นไม้ ก่อเกิดความสมัครสมานสามัคคีของคนในชุมชนอําเภอแม่ใจ เกิดจิตสํานึกในการรักษาป่าต้นน้ําด้วยจิตใจของความเป็นจิตอาสาเพื่อประเทศไทยและโลกใบนี้ใบเดียวของเรา
"การจัดกิจกรรมจิตอาสาครั้งนี้ยังเป็นการท่องเที่ยวเชิงอนุรักษ์ โดยจัดควบคู่ไปกับงานเดินวิ่ง "ปางปูเลาะเทรล Phayao Hill Tribe Trail Run 2023" ซึ่งเป็นเส้นทางศึกษาเรียนรู้พันธุ์ไม้ และความอุดมสมบูรณ์ของป่าอุทยานแห่งชาติดอยหลวง และยิ่งไปกว่านั้นพื้นที่แห่งนี้ยังเป็นสถานที่สําคัญของจังหวัดพะเยา เป็น Unseen Thailand ที่ผู้มาร่วมกิจกรรม นักวิ่ง รวมทั้งนักท่องเที่ยวต้องมาเที่ยวชม โดยตลอดเส้นทางที่วิ่งพวกเราทุกคนยังได้ช่วยกันเก็บขยะ พลาสติก รวมทั้งเศษซากกิ่งไม้ที่กีดขวางเส้นทาง ซึ่งทุกคนที่ร่วมทําด้วยใจที่มีความเป็นจิตอาสา "เราทําความดีด้วย...หัวใจ" สมดังพระราชปณิธานของพระบาทสมเด็จพระเจ้าอยู่หัว ที่พระองค์ประสงค์ให้คนไทยทุกคนทําความดีด้วยจิตอาสา" นายสุทธิพงษ์ จุลเจริญ ปลัดกระทรวงมหาดไทย กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า นับเป็นสิ่งที่ชาวมหาดไทยได้ขับเคลื่อนมาอย่างต่อเนื่องโดยตลอด คือการทําสิ่งที่ดี Change for Good เพื่อ "บําบัดทุกข์ บํารุงสุข" ให้กับพี่น้องประชาชน และประเทศชาติ ด้วยการเป็น "ผู้นําที่ทําก่อน" ด้วยกลไกผู้นําในพื้นที่ ตั้งแต่ผู้ว่าราชการจังหวัด นายอําเภอ กํานัน ผู้ใหญ่บ้าน ตลอดจนกรรมการหมู่บ้านที่รวมตัวกันในแต่ละคุ้มบ้านเพื่อทําสิ่งที่ดีด้วยจิตอาสา ดังเช่นที่ปางปูเลาะ อําเภอแม่ใจ จังหวัดพะเยา ที่มีผู้นําชุมชนที่เข้มแข็งบูรณาการการทํางานร่วมกับพลังของภาคีเครือข่ายในจังหวัดพะเยา จนได้รับการชื่นชมว่าเป็นชุมชนต้นแบบที่ได้รับการส่งเสริมด้านสวัสดิการสังคมชุมชนบนพื้นที่สูง มีการยกระดับคุณภาพชีวิตด้วยกลไกการขับเคลื่อนในพื้นที่ชุมชนท่องเที่ยววิถีชาและกาแฟ จึงเป็นพื้นที่ที่สามารถนําโมเดลการขับเคลื่อนงานขยายผลไปสู่พื้นที่ชุมชนอื่นได้เรียนรู้ เพื่อพัฒนาต่อยอดให้พี่น้องประชาชนในทุกพื้นที่ได้รับสิ่งดี ๆ เช่นเดียวกัน
"ขอเชิญชวนพี่น้องประชาชนทุกคนร่วมกันทําความดีด้วยจิตอาสาในทุกที่ทุกเวลา เริ่มต้นจากสิ่งเล็ก ๆ หรือสิ่งแวดล้อมรอบตัว ขยายไปสู่ชุมชน และทําความดีด้วยจิตอาสาให้กับสังคม หากทุกคนร่วมกันอย่างมุ่งมั่นจะส่งผลให้โลกใบนี้น่าอยู่มากยิ่งขึ้น ด้วยการทําความดีด้วยจิตอาสานั้น จะช่วยทําให้ทรัพยากรธรรมชาติได้รับการดูแลอย่างอุดมสมบูรณ์ บ้านเรือนน่าอยู่ ชุมชนมีความสมัครสมานสามัคคี สังคมเกิดความสงบ ประชาชนมีความสุขได้อย่างยั่งยืนตลอดไป” ปลัดกระทรวงมหาดไทยกล่าวในช่วงท้าย